**Ministru kabineta rīkojuma projekta “Par apropriācijas pārdali starp Iekšlietu ministrijas pasākumiem” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Netiek aizpildīts saskaņā ar Ministru kabineta 2009. gada 15. decembra instrukcijas Nr.19 ”Tiesību akta projekta sākotnējās ietekmes izvērtēšanas kārtība” 5.1 punktu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Par apropriācijas pārdali starp Iekšlietu ministrijas pasākumiem” (turpmāk – rīkojuma projekts) sagatavots, pamatojoties uz:   * likuma “Par valsts budžetu 2019. gadam” 51. un 56. pantu; * Ministru kabineta 2019. gada 29. oktobra sēdē nolemto (informatīvais ziņojums “Par valsts pamatbudžeta pamatfunkciju izdevumu prognozēto neapguvi un iespējamo līdzekļu pārdali 2019. gadā” (TA-2042). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Finanšu līdzekļu ekonomija**  Finanšu līdzekļu ekonomija **1 004 717 *euro*** apmērā ir izveidojusies saistībā ar šādu pasākumu ieviešanu:  25 000 *euro* - valsts budžeta apakšprogrammā 06.01.00 “Valsts policija” prognozēta neizpilde jaunajai politikas iniciatīvai (2017.-2019. gads) “Televīzijas pakalpojumu internetā sniedzēju uzraudzības uzlabošana”, jo ilgstoši ir vakanta viena amata vieta, kā arī faktiskā mēnešalga ir mazāka nekā plānots. Saskaņā ar likumu “Par valsts budžetu 2019. gadam” jaunajai politikas iniciatīvai (2017.-2019. gads) “Televīzijas pakalpojumu internetā sniedzēju uzraudzības uzlabošana” budžeta apakšprogrammā 06.01.00 “Valsts policija” 2019. gadam sākotnēji piešķirts finansējums 172 656 *euro* apmērā (atlīdzībai).  85 000 *euro* - valsts budžeta apakšprogrammā 06.01.00 “Valsts policija” prognozēta neizpilde pasākumam, kas saistīts ar ceļu satiksmes uzraudzības uzlabošanu, jo ilgstoši ir vakanta viena amata vieta, kā arī faktiskā mēnešalga ir mazāka nekā plānots, turklāt darbiniekiem noteikta samaksa pēc stundas tarifa likmes. Saskaņā ar likumu “Par valsts budžetu 2019. gadam” un Ministru kabineta 2015. gada 16. novembra rīkojuma Nr.719 “Par finansējuma piešķiršanu Iekšlietu ministrijai pasākumiem, kas saistīti ar ceļu satiksmes uzraudzības uzlabošanu” 2.1.3.2. apakšpunktu budžeta apakšprogrammā 06.01.00 “Valsts policija” darbinieku atlīdzībai 2019. gadā sākotnēji piešķirts finansējums 243 154 *euro* apmērā.  150 000 *euro* - valsts budžeta apakšprogrammā 06.01.00 “Valsts policija” prognozēta neizpilde prioritārajam pasākumam (2019. gads) “Pasākumu plāna noziedzīgi iegūtu līdzekļu legalizācijas un terorisma finansēšanas novēršanai laika periodam līdz 2019. gada 31. decembrim īstenošana”, jo aizpildīta tikai daļa no plānotajām amata vietām. Saskaņā ar likumu “Par valsts budžetu 2019. gadam” prioritārajam pasākumam (2019. gads) “Pasākumu plāna noziedzīgi iegūtu līdzekļu legalizācijas un terorisma finansēšanas novēršanai laika periodam līdz 2019. gada 31. decembrim īstenošana” budžeta apakšprogrammā 06.01.00 “Valsts policija” sākotnēji piešķirts finansējums 463 084 *euro* apmērā, tajā skaitā atlīdzībai 296 962 *euro,* precēm un pakalpojumiem 17 435 *euro* un kapitālajiem izdevumiem 148 687 *euro*.  542 000 *euro* - valsts budžeta programmā 10.00.00 “Valsts robežsardzes darbība” prognozēta neizpilde prioritārajam pasākumam (2018.-2020. gads) “Latvijas Republikas valsts robežas uzturēšana”, jo aizkavējās iepirkuma procedūru noslēgšana, kā arī sakarā ar to, ka abos iepirkumos tika apstrīdēti procedūras rezultāti, un nav noslēgts līgums par LT robežas stabu remontiem saskaņā ar līguma apjoma izmaiņām. Saskaņā ar likumu “Par valsts budžetu 2019. gadam” prioritārajam pasākumam (2019.-2020. gads) “Latvijas Republikas valsts robežas uzturēšana” budžeta programmā 10.00.00 “Valsts robežsardzes darbība” sākotnēji piešķirts finansējums 2 845 552 *euro* apmērā, tajā skaitā precēm un pakalpojumiem 2 337 081 *euro* un kapitālajiem izdevumiem 508 471 *euro*.  119 661 *euro* - valsts budžeta programmā 10.00.00 “Valsts robežsardzes darbība” prognozēta neizpilde jaunajai politikas iniciatīvai (2017.-2019. gads) “Robežsargu skaita blīvuma uz “zaļās” robežas palielināšana atkarībā no pastāvošajiem riska faktoriem (30 amatpersonas)”. Atlīdzības izdevumu apguve ir mazāka nekā plānotā sakarā ar to, ka pieprasītais finansējums ir aprēķināts uz amatpersonas vidējo amatu (inspektors) uz “zaļās” robežas, kuru jaunuzņemtie kadeti vēl nav sasnieguši. Saskaņā ar likumu “Par valsts budžetu 2019. gadam” jaunajai politikas iniciatīvai (2017.-2019. gads) “Robežsargu skaita blīvumu uz “zaļās” robežas palielināšana atkarībā no pastāvošajiem riska faktoriem (30 amatpersonas)” budžeta programmā 10.00.00 “Valsts robežsardzes darbība” sākotnēji piešķirts finansējums 511 743 *euro* apmērā, tajā skaitā atlīdzībai 506 729 *euro* apmērā un precēm un pakalpojumiem 5 014 *euro.*  83 056 *euro* - valsts budžeta apakšprogrammā 11.01.00 “Pilsonības un migrācijas lietu pārvalde” prognozēta neizpilde prioritārajam pasākumam (2019. gads) “Diasporas atbalsta nodrošināšana”, pilnveidojot Dzīvesvietas deklarēšanas procesus, piešķirot personai tiesības būt sasniedzamai deklarētajā dzīvesvietā Latvijā vai ārvalsts adresē un vienlaikus norādītajā papildu adresē Latvijā vai ārvalstī, bet sakarā ar likumprojekta “Grozījumi Dzīvesvietas deklarēšanas likumā”(Nr.337/Lp13) virzības aizkavēšanos 2019. gadā piešķirtais finansējums netiks apgūts. Saskaņā ar likumu “Par valsts budžetu 2019. gadam” prioritārajam pasākumam (2019.gads) “Diasporas atbalsta nodrošināšana” budžeta apakšprogrammā 11.01.00 “Pilsonības un migrācijas lietu pārvalde” sākotnēji piešķirts finansējums 83 056 *euro* apmērā (kapitālie izdevumi).  **Finanšu līdzekļu pārdale šādiem pasākumiem:**  **Budžeta apakšprogramma 06.01.00 “Valsts policija”**  Valsts policijas struktūrvienību darbības uzlabošanai nepieciešamo IT risinājumu iegādei izņemto infotehnisko materiālu tālākai izpētei un analīzei – **150 000 *euro*.**  Attīstoties informācijas tehnoloģijām, palielinās izņemto infotehnisko materiālu daudzums. Lai tiktu sasniegti labāki rezultāti – ātrāk atklāti noziedzīgi nodarījumi, nepieciešams iegādāties:   * datu glabātuves risinājumu infotehnisko pierādījumu analīzei un izpētei - *FlexStore* risinājums; * infotehnisko materiālu izpētes specializēto programmatūras licenču pagarinājumu; * infotehnisko materiālu izpētes specializētās programmatūras licences.   **Budžeta programma 10.00.00 “Valsts robežsardzes darbība”**  Valsts robežsardzes nodarbināto motivēšanai, tai skaitā ēnu ekonomikas apkarošanā iesaistīto nodarbināto prēmēšanai (Valsts robežsardze) – **119 661 *euro***.  Paredzēts motivēt Valsts robežsardzes nodarbinātos, lai veicinātu ēnu ekonomikas un kontrabandas apkarošanu (likuma “Par valsts budžetu 2019. gadam” 51. pants).  Izvērtējot Valsts robežsardzes darba rezultātus 2019. gada deviņos mēnešos, secināts, ka Valsts robežsardze, izpildot normatīvajos aktos noteiktos uzdevumus gan uz valsts robežas, gan arī savas kompetences ietvaros valsts iekšienē, patstāvīgi vai sadarbībā ar citām tiesību aizsardzības iestādēm veica pasākumus valsts robežas neaizskaramības nodrošināšanai, kā rezultātā regulāri tika atklāti noziedzīgi nodarījumi, kas varēja radīt būtisku kaitējumu.  Kontrabandas gadījumi valsts robežas šķērsošanas vietās un uz „zaļās robežas” tika atklāti, veicot ne tikai regulāros ikdienas robežuzraudzības un robežpārbaudes pasākumus, bet arī īstenojot operatīvās darbības pasākumus un kriminālprocesuālās darbības. Šo pasākumu rezultātā 2019.gada deviņos mēnešos Valsts robežsardze uzsāka 17 kriminālprocesus. No uzsāktajiem kriminālprocesiem:  1) 11 kriminālprocesi pēc Krimināllikuma 221.panta „Alkoholisko dzērienu un tabakas izstrādājumu nelikumīga uzglabāšana, pārvietošana (pārvadāšana) un realizācija”;  2) 5 kriminālprocesi – pēc Krimināllikuma 190.panta „Kontrabanda”;  3) 1 kriminālprocess – pēc Krimināllikuma 190.panta „Kontrabanda” un 284.panta „Valsts robežas nelikumīga šķērsošana”.  Norādītajos kriminālprocesos kriminālprocesuālo darbību rezultātā izņemtas 1 016 140 cigaretes.  Iepriekš minētie darba rezultāti liecina par robežsargu profesionalitāti un spēju konstatēt un atklāt rūpīgi plānotus un izdarītus noziedzīgus nodarījumus. Ievērojama šo noziedzīgo nodarījumu daļa saistīta ar akcīzes preču nelikumīgu apriti, tādēļ Valsts robežsardze sniedz ieguldījumu ne tikai nelegālās imigrācijas, bet arī akcīzes preču nelikumīgās aprites apkarošanas jomā.  Lai motivētu nodarbinātos godprātīgi un profesionāli veikt ar valsts robežas neaizskaramības nodrošināšanu saistītos pasākumus, Valsts robežsardze 2018. gadā izmaksāja prēmijas 413 nodarbinātajiem. Valsts robežsardzes darbība 2019. gada deviņos mēnešos pozitīvi ietekmēja kopējo valsts robežas neaizskaramības situāciju, un, lai motivētu Valsts robežsardzes nodarbinātos produktīvam dienestam (darbam) un augstāku rezultātu sasniegšanai arī turpmāk, nepieciešama Valsts robežsardzes nodarbināto prēmēšana atbilstoši ieguldītajam darbam valsts robežas neaizskaramības nodrošināšanas un noziedzīgu nodarījumu apkarošanā.  **Budžeta apakšprogramma 38.05.00 “Veselības aprūpe un fiziskā sagatavotība”**  Veselības aprūpes izdevumu kompensācijai amatpersonām ar speciālajām dienesta pakāpēm – **211 789 *euro***.  Amatpersonām saskaņā ar Valsts un pašvaldību amatpersonu un darbinieku atlīdzības likumu un Ministru kabineta 2010.gada 21. jūlija noteikumiem Nr. 569 “Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi saņem apmaksātus veselības aprūpes pakalpojumus” ir tiesības saņemt apmaksātu veselības aprūpi, tai skaitā:   * veselības aprūpes pakalpojumus, kuri netiek segti no veselības aprūpei paredzētajiem valsts budžeta līdzekļiem vai saņemti ārpus rindas; * medicīniskās rehabilitācijas kursu, ne ilgāku par divām nedēļām, viena gada laikā pēc nelaimes gadījumā darbā, pārciestas traumas vai ķirurģiskas operācijas; * zobārstniecības un zobu higiēnas pakalpojumus; * tādu ārstniecības personas izrakstītu medikamentu iegādi, kuri iekļauti Latvijas Republikas zāļu reģistrā.   Laika posmā no 2014. gada 1. janvāra, kad stājās spēkā tiesību normas par veselības aprūpes pakalpojumu pieejamības paaugstināšanu amatpersonām, izmaksāto veselības izdevumu kompensāciju apjoms katru gadu palielinās (pakalpojumi sadārdzinās, palielināts kompensāciju apjoms, amatpersonas aktīvāk rūpējas par savu veselību).  **Budžeta apakšprogramma 40.02.00 “Nekustamais īpašums un centralizētais iepirkums”**  Atkritumu savākšanas un utilizācijas, nekustamo īpašumu uzturēšanas (telpu uzkopšana, apsardzes pakalpojumi) un transportlīdzekļu apdrošināšanas pakalpojumu apmaksai – **523 267 *euro***.  Pasākuma mērķis ir nodrošināt atbilstošu infrastruktūras apsaimniekošanu.  Sadārdzinājums saistīts ar:  - 2016. gada 15. decembrī pieņemtajiem grozījumiem Dabas resursu nodokļa likumā, kas paredz, ka no 2017. gada 1. janvāra un katru gadu līdz 2020. gada 1. janvārim tiek būtiski paaugstināts dabas resursu nodoklis, ka rezultātā pakalpojuma nodrošinātāji ir ievērojami palielinājuši pakalpojuma maksu par atkritumu izvešanu (vidējais sadārdzinājums uz 1 objektu – 33 *euro*; 211 objekti);  - minimālās mēneša darba algas apmēra palielināšanu no 2018. gada, kas ievērojami ietekmē iepirkumu izmaksas attiecībā uz telpu uzkopšanu un uzturēšanu (vidējais sadārdzinājums uz 1 objektu – 2227 *euro*; 188 objekti), apsardzes pakalpojumiem (vidējais sadārdzinājums uz 1 objektu – 1436 *euro*; 44 objekti);  - saskaņā ar 2018. gada veikto iepirkumu par transportlīdzekļu īpašnieku civiltiesiskās atbildības obligāto apdrošināšanu uz trīs gadiem ir pieaugušas transportlīdzekļu īpašnieku civiltiesiskās atbildības obligātā (OCTA) apdrošināšanas pakalpojumu izmaksas (vidējais sadārdzinājums uz 1 polisi – 18 *euro*; 1920 polises).  Likuma “Par valsts budžetu 2019. gadam”:  51. pants noteic  Ja 2019. gada sešu un deviņu mēnešu laikā ēnu ekonomikas apkarošanas pasākumu īstenošanā iesaistīto institūciju darbības rezultātā būtiski tiek uzlabota situācija ēnu ekonomikas apkarošanā un godīgas konkurences veicināšanā un tiek prognozēti ievērojami uzlabojumi arī līdz gada beigām, Ministru kabinets pieņem lēmumu par ēnu ekonomikas apkarošanas pasākumu īstenošanā iesaistīto institūciju amatpersonu (darbinieku) motivēšanu un apropriācijas palielinājumam novirzāmo finansējuma apjomu, kas nepārsniedz piecus procentus no valsts budžetā plānoto nodokļu ieņēmumu pārpildes. Finanšu ministram ir tiesības palielināt apropriāciju izdevumiem, tai skaitā novirzot atlīdzībai attiecīgajā budžeta programmā: Finanšu ministrijai (Valsts ieņēmumu dienestam) — ne vairāk kā 79,5 procentus, Iekšlietu ministrijai (Valsts policijai, Valsts robežsardzei un Noziedzīgi iegūtu līdzekļu legalizācijas novēršanas dienestam) — ne vairāk kā 16,5 procentus, Labklājības ministrijai (Valsts darba inspekcijai) — ne vairāk kā divus procentus, Zemkopības ministrijai (Pārtikas un veterinārajam dienestam, Valsts meža dienestam un Valsts augu aizsardzības dienestam) — ne vairāk kā divus procentus no apropriācijas palielinājuma, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas dienas ir izskatījusi to un nav iebildusi pret apropriācijas palielinājumu.  56. pants noteic  Finanšu ministram, veicot apropriāciju pārdales ministrijai vai citai centrālajai valsts iestādei likumā noteiktās apropriācijas ietvaros starp programmām, apakšprogrammām un izdevumu kodiem atbilstoši ekonomiskajām kategorijām, ir tiesības veikt apropriācijas pārdali citiem mērķiem no jaunajām politikas iniciatīvām un citiem prioritārajiem pasākumiem 2017.—2019. gadam, prioritārajiem pasākumiem 2018.—2020. gadam un prioritārajiem pasākumiem 2019. gadam piešķirtā finansējuma, ja ir pieņemts Ministru kabineta lēmums un Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas dienas nav iebildusi pret apropriācijas pārdali.  Saskaņā ar Ministru kabineta 2015. gada 16. novembra rīkojumu Nr.719 “Par finansējuma piešķiršanu Iekšlietu ministrijai pasākumiem, kas saistīti ar ceļu satiksmes uzraudzības uzlabošanu” Iekšlietu ministrijai ir piešķirts finansējums, lai veiktu pasākumus, kas saistīti ar ceļu satiksmes uzraudzības uzlabošanu, tajā skaitā plānoti izdevumi Iekšlietu ministrijas budžeta apakšprogrammā 06.01.00 “Valsts policija” darbinieku atlīdzībai 2018. gadā un turpmāk katru gadu 243 154 *euro* apmērā.  Ņemot vērā likuma “Par valsts budžetu 2019. gadam” 51. un 56. pantā noteikto un Ministru kabineta 2015. gada 16. novembra rīkojuma Nr.719 “Par finansējuma piešķiršanu Iekšlietu ministrijai pasākumiem, kas saistīti ar ceļu satiksmes uzraudzības uzlabošanu” 2.1.3.2. apakšpunktā paredzēto, lai veiktu finansējuma pārdali starp Iekšlietu ministrijas pasākumiem, nepieciešams Ministru kabineta lēmums.  Ņemot vērā minēto, pievienotais Ministru kabineta rīkojuma projekts paredz:   * atļaut Iekšlietu ministrijai pārdalīt finansējumu starp budžeta programmām (apakšprogrammām), pasākumiem un izdevumu klasifikācijas kodiem atbilstoši ekonomiskajām kategorijām (EKK); * Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei; * finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas nav iebildusi pret apropriācijas pārdali, veikt apropriācijas pārdali. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts robežsardze, Pilsonības un migrācijas lietu pārvalde, Valsts policija, Iekšlietu ministrijas veselības un sporta centrs, Nodrošinājuma valsts aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019. gads | | Turpmākie trīs gadi (*euro*) | | | | |
| 2020. gads | | 2021. gads | | 2022. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 1 004 717 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 1 004 717 | 1 004 717 | 0 | 0 | 0 | 0 | 0 |
| 2.1. valsts pamatbudžets | 0 | 1 004 717 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | - 1 004 717 | 0 | 0 | 0 | 0 | 0 |
| 3.1. valsts pamatbudžets | 0 | - 1 004 717 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 1 004 717 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Finansējuma 1 004 717 *euro* apmērā pārdale starp Iekšlietu ministrijas pasākumiem. Detalizēti aprēķini iekļauti anotācijas pielikumā.  Rīkojuma projektam nav ietekmes uz kopējiem valsts budžeta izdevumiem. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas netiek plānotas. | | | | | | |
| 8. Cita informācija | Aprēķinos norādītas indikatīvās izmaksas. Izdevumi pa izdevumu EKK un apakšpasākumiem var tikt precizēti atbilstoši faktiskajai situācijai un iepirkumam. | | | | | | |

|  |  |
| --- | --- |
| **IV. Tiesību akta projekta ietekme uz spēkā esošo tiesību normu sistēmu** | |
| Saistītie tiesību aktu projekti | Nepieciešami grozījumi Ministru kabineta 2015. gada 16. novembra rīkojuma Nr.719 “Par finansējuma piešķiršanu Iekšlietu ministrijai pasākumiem, kas saistīti ar ceļu satiksmes uzraudzības uzlabošanu” 2.1.3.2. apakšpunktā, paredzot, ka 2019. gadā plānotais finansējums darbinieku atlīdzībai 243 154 *euro* apmērā tiek samazināts par 85 000 *euro*. |
| Atbildīgā institūcija | Iekšlietu ministrija. |
| Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, Iekšlietu ministrija, Valsts robežsardze, Pilsonības un migrācijas lietu pārvalde, Valsts policija, Iekšlietu ministrijas veselības un sporta centrs, Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Nav. |

Iekšlietu ministrs Sandis Ģirģens

Vīza:

valsts sekretāra pienākumu izpildītāja Ingūna Aire

31.10.2019 15:10

2475

I.Potjomkina

67219606, [ieva.potjomkina@iem.gov.lv](mailto:ieva.potjomkina@iem.gov.lv)